# Ахмед Ясин

### от Уикипедия, свободната енциклопедия

Тази статия се нуждае от подобрение.

Необходимо е: форматиране. Ако желаете да помогнете на Уикипедия, просто щракнете на редактиране и нанесете нужните корекции.

Ахмед Ясин палестински терорист
Роден: | 1936 Ашкелон, Палестина
Починал: | 22 март 2004 Газа, Палестина

Шейх Ахмед Ясин (на арабски: أحمد ياسين), роден през 1936 г. в Ашкелон, починал на 22 март 2004 г., е един от главните основоположници на Хамас и до смъртта си негов духовен водач.

## [редактиране] Живот

Ясин е роден в рибарското селище Джура, намиращо се в непосредствена близост до днешния израелски град Ашкелон. Той е едно от деветте деца в семейството. На петгодишна възраст умира бащата на Ясин. След първата израелско-арабска война семейството се преселва в Газа.

През 1952 г. в резултат на спортна травма Ясин остава парализиран от кръста надолу. Три години по-късна става член на нелегалната организация "Мюсюлмански братя". През 1959 г. следва в Кайро теология. През 1960 г. сключва брак с жена си Халима, която му ражда 11 деца. В периода до 1984 г. работи периодично като учител. Членството му в "Мюсюлмански братя" му донася известни проблеми с египетските власти - прекарва 45 дена в египетски арест заради "подривна" дейност.

След Шестдневната война Ясин полага усилия за засилване на "Мюсюлмански братя" в ивицата Газа. През 1973 г. създава Ислямски център за координация на социални дейности - структура, подкрепяна от арабските страни-членки на ОПЕК.

В началото на 1980-те Ясин основава структура под името "Слава за бойците на исляма". По това време Фатах обвинява Ясин и групата дейци около него в съглашение с ционистите. Към 1982 г. Ясин започва да трупа активно боеприпаси и оръжие, което става причина да бъде осъден през 1984 г. от израеслки съд на 12 год. затвор. Излежава едва 11 месеца от своята присъда, тъй като е освободен скоро при поредната размяна на палестински затворници срещу отвлечени израелци.

През 1987 г. заедно с други "мюсюлмански братя" основава Хамас и става негов идеолог и ръководител. Застъпва политика на въоръжена съпротива срещу Израел и на извършване на самоубийствени атентати. През август 1988г. Ясин оповестява първия устав на Хамас. На следващата година Хамас е забранен от Израел.

През 1989 г. почти слепият Ясин е арестуван от израелците и е осъден на доживотен затвор заради подбуждане убийството на 2 израелски войника и убийства на палестинци, сътрудничили на израелските власти.

През 1997 г., след провал на операция на МОСАД в Аман, Йордания, израелците са принудени да освободят шейх Ясин. Първоначално заминава за Йордания, където получава медицинска помощ. Скоро след това обаче се завръща в Иивицата Газа, където е посрещнат с масови демонстрации като национален герой.

През 1998 г. Ясин преприема 4-месечна обиколка на арабските страни с цел намиране на финансова подкрепа за своите начинания. Завръща се с 50 милиона долара. През август 1999 г. йорданските власти забраняват всякакаква дейност на Хамас на йорданска територия.

След избухването на Втората интифада шейх Ясин продължава и задълбочава своите устни атаки срещу Израел, призовавайки дори към убийства на военни и цивилни израелци. По това време се изострят и отношенията му с Арафат, който се опитва без особен успех да постави под домашен арест Ясин.

На 6 септември 2003 г. Ясин е леко ранен при израелско въздушно нападение срещу него. На 22 март 2004 г. в 5 часа Ясин е убит от ракета, изстреляна от израелски хеликоптер. При нападението загиват и 2 от синовете на Ясин и още 7 други човека.

Взето от „http://bg.wikipedia.org../../../%D0%B0/%D1%85/%D0%BC/%D0%90%D1%85%D0%BC%D0%B5%D0%B4_%D0%AF%D1%81%D0%B8%D0%BD_cef4.html“.

Категории: Статии за редактиране | Терористи | Палестинци

##### Views

- Статия
- Беседа
- Текуща версия

##### Търсене

##### На други езици

- العربية
- Català
- Dansk
- Deutsch
- English
- Esperanto
- Español
- فارسی
- Suomi
- Français
- עברית
- Bahasa Indonesia
- Íslenska
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Simple English
- Svenska
- Türkçe
- اردو
- 中文